คือมีอาการปวดๆตึงๆที่กรามขวาปวดในหูขวา ขัดๆตึงที่ต่อมใต้คางค่ะ แต่ไม่เจ็บคอไม่มีอะไรอักเสบค่ะ เป็นมา10วัน อ้าปากดูต่อมทอนซิล ข้างซ้ายดูเรียบๆกลมๆปกติ ข้างขวามันมีเนื้อต่อมที่เกินจากต่อมกลมๆขึ้นไปติดเพดานอ่อนด้านบน แต่ทั้ง2ข้างไม่บวม มันไม่เหมือนกันทั้ง2ด้าน มันเป็นความผิดปกติมั้ยคะเป็นเนื้องอกหรือมะเร็งแบบเริ่มต้นได้ไหม เป็นสาเหตุของการปวดๆตึงๆที่กรามที่หูหรือไม่ ถ้าอักเสบทำไม10วันจึงยังไม่หายไป รบกวนด้วยค่ะ ขอบค่ะ
สวัสดีค่ะ Tikkytikอาการมีต่อมทอนซิลใหญ่ขึ้นกว่าปกติอาจเกิดจากต่อมทอนซิลอักเสบและติดเชื้อ การวินิจฉัยอื่นที่เป็นไปได้เช่นคออักเสบจากเชื้อแบคทีเรีย ก้อนเนื้องอกที่ต่อมทอนซิล หรือเป็นนิ่วที่ต่อมทอนซิลต่อมทอนซิลอักเสบเป็นโรคการติดเชื้อแบคทีเรียที่ต่อมทอนซิล ทำให้มีการอักเสบและติดเชื้อบริเวณต่อมทอนซิลเห็นเป็นหนอง มีอาการเจ็บที่คอ ไอ กลืนลำบาก มีไข้สูง การรักษาคือการรับประทานยาฆ่าเชื้อ ยาแก้ไอ และยารักษาตามอาการอื่นๆ ดื่มน้ำมากๆและพักผ่อน เป็นภาวะที่พบได้บ่อยกว่ากลุ่มเนื้องอกเนื้อร้ายที่ทอนซิลหากไอมาก ไข้สูง เจ็บคอ กินได้น้อย ควรไปพบแพทย์เพื่อตรวจร่างกายถ้าพบว่าเป็นต่อมทอนซิลอักเสบจริง จะได้รับยาฆ่าเชื้อ ยาแก้ไอ ควรกินยาฆ่าเชื้อให้ครบเพื่อป้องกันการดื้อยาการดูแลตัวเองเบื้องต้นควรดื่มน้ำมากๆ งดการใช้เสียง รับประทานอาหารอ่อนๆและสุกสะอาด และไม่เอาอะไรไปขูดบริเวณที่มีก้อนเอง